Document ID: 32012D0337

DEĊIŻJONI TA’ IMPLIMENTAZZJONI TAL-KUMMISSJONI
tat-22 ta’ Ġunju 2012
li tagħti deroga mir-Regolament (UE) Nru 1337/2011 tal-Parlament Ewropew u tal-Kunsill rigward l-istatistika Ewropea dwar għelejjel permanenti fir-rigward tar-Repubblika Federali tal-Ġermanja u r-Repubblika Franċiża
(notifikata bid-dokument numru C(2012) 4132)
(It-testi bil-Franċiż u l-Ġermaniż biss huma awtentiċi)
(2012/337/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 1337/2011 tal-Parlament Ewropew u tal-Kunsill tat-13 ta’ Diċembru 2011 rigward l-istatistika Ewropea dwar għelejjel permanenti u li jħassar ir-Regolament tal-Kunsill (KEE) Nru 357/79 u d-Direttiva 2001/109/KE tal-Parlament Ewropew u tal-Kunsill (1), u b’mod partikolari l-Artikolu 10(1) tiegħu,
Wara li kkunsidrat it-talbiet li saru mir-Repubblika Federali tal-Ġermanja u mir-Repubblika Franċiża,
Billi:
(1)
Skont l-Artikolu 10 tar-Regolament (UE) Nru 1337/2011, fejn l-applikazzjoni ta’ dan ir-Regolament fis-sistema statistika nazzjonali ta’ Stat Membru teħtieġ adattamenti kbar u x’aktarx toħloq problemi prattiċi sinifikanti fir-rigward tal-għelejjel permanenti msemmija fil-punti (a) sa (l) tal-Artikolu 1(1), il-Kummissjoni tista’ tagħti deroga lill-Istati Membri.
(2)
Ir-Repubblika Federali tal-Ġermanja u r-Repubblika Franċiża talbu derogi mill-applikazzjoni tar-Regolament (UE) Nru 1337/2011 skont l-Artikolu 10(2) tiegħu.
(3)
L-informazzjoni mogħtija mir-Repubblika Federali tal-Ġermanja u mir-Repubblika Franċiża tiġġustifika l-għoti ta’ dawk id-derogi.
(4)
Il-miżuri stabbiliti f’din id-Deċiżjoni huma skont l-opinjoni tal-Kumitat Permanenti dwar Statistika Agrikola.
ADOTTAT DIN ID-DEĊIŻJONI:
Artikolu 1
1. Ir-Repubblika Federali tal-Ġermanja qed tingħata deroga mill-obbligu tagħha biex tressaq l-istatistiċi dwar l-għelejjel permanenti msemmija fil-punti (a) sa (l) tal-Artikolu 1(1) tar-Regolament (UE) Nru 1337/2011 sal-31 ta’ Diċembru 2012.
2. Id-deroga qed tingħata għas-sena ta’ referenza 2012.
Artikolu 2
1. Ir-Repubblika Franċiża qed tingħata deroga mill-obbligu tagħha biex tressaq l-istatistiċi dwar is-siġar taż-żebbuġ sal-31 ta’ Diċembru 2012.
2. Id-deroga qed tingħata għas-sena ta’ referenza 2012.
Artikolu 3
Din id-Deċiżjoni hija indirizzata lir-Repubblika Federali tal-Ġermanja u lir-Repubblika Franċiża.
Magħmul fi Brussell, it-22 ta’ Ġunju 2012.

Labels: 17
19
6
18
15